Source: https://www.epi.sk/zz/1980-3
Timestamp: 2019-08-21 10:19:34+00:00
Document Index: 1731714

Matched Legal Cases: ['§ 15', '§ 10', '§ 15', '§ 15', '§ 10', '§ 83', '§ 16']

3/1980 Zb. Vyhláška Federálneho ministerstva financií, ktorou sa mení a dopĺňa vyhláška č.22/1967 zb. o fakturo... | Aktuálne znenie
Hľadaj v 3/1980 ×
3/1980 Zb.
Vyhláška č. 3/1980 Zb.Vyhláška Federálneho ministerstva financií, ktorou sa mení a dopĺňa vyhláška č.22/1967 zb. o fakturovaní a platení dodávok pre investičnú výstavbu a dodávok geologických prác v znení neskorších predpisov
Platnosť od 18.01.1980 do31.12.1983
Účinnosť od 01.02.1980 do31.12.1983
Zrušený 37/1983 Zb. (nepriamo)
Čl. II - Táto vyhláška nadobúda účinnosť 1. februárom 1980
Aktuálne znenie 01.02.1980 - 31.12.1983
z 30. novembra 1979
ktorou sa mení a dopĺňa vyhláška č. 22/1967 Zb. o fakturovaní a platení dodávok pre investičnú výstavbu a dodávok geologických prác v znení neskorších predpisov
Vyhláška č. 22/1967 Zb. o fakturovaní a platení dodávok pre investičnú výstavbu a dodávok geologických prác v znení vyhlášky č. 136/1970 Zb., vyhlášky č. 166/1971 Zb., ktorou sa menia a dopĺňajú niektoré ustanovenia vyhlášky č. 107/1966 Zb. o dokumentácii stavieb a vyhlášky č. 22/1967 Zb. o fakturovaní a platení dodávok pre investičnú výstavbu a dodávok geologických prác v znení vyhlášky č. 136/1970 Zb., pokiaľ ide o vedľajšie rozpočtové náklady stavieb, a vyhlášky č. 104/1973 Zb., ktorou sa vydávajú základné podmienky dodávky stavebných prác, sa mení a dopĺňa takto:
1. § 15a ods. 1 znie:
„(1) Ak dodávateľ je s postupom plnenia prác a dodávok na objekte alebo prevádzkovom súbore v omeškaní dlhšom ako jeden kalendárny štvrťrok, a to pre okolnosti, ktoré sú výhradne na jeho strane, môže odberateľ pozastaviť splátky a nepreplatiť splátkové listy týkajúce sa tohto objektu alebo prevádzkového súboru, a to začinajúc prvým mesiacom nasledujúceho kalendárneho štvrťroka. Organizácie sú v tomto prípade povinné vykonávať aj naďalej mesačné zisťovanie uskutočnených objemov (§ 10a) a dodávateľ vystavuje aj naďalej splátkové listy.“.
2. Za § 15a sa vkladá § 15b tohoto znenia:
(1) Pri odsune termínu odovzdania kapacít do skúšobnej prevádzky alebo dokončenia stavieb určených vládou ČSSR ako záväzné úlohy štátneho plánu alebo centrálne posudzovaných stavieb, pri ktorých vláda ČSSR určila termín odovzdania kapacít do skúšobnej prevádzky alebo dokončenia stavby ako záväznú úlohu štátneho plánu, je investor povinný zastaviť splátky a nepreplácať splátkové listy po čas od plánovaného termínu odovzdania kapacít do skúšobnej prevádzky alebo dokončenia stavby, a to
a) do dňa rozhodnutia vlády ČSSR o novom termíne,
b) do skutočného odovzdania kapacít do skušobnej prevádzky alebo dokončenia stavby, ak ide o náhradný termín.1)
(2) Organizácie sú povinné vykonávať aj naďalej mesačné zisťovanie uskutočnených objemov (§ 10a) a dodávateľ vystavovať splátkové listy aj po čas, keď sa podľa ustanovenia odseku 1 splátky zastavujú a splátkové listy nepreplácajú.
(3) Ak investor uhradí splátku v rozpore s ustanovením odseku 1, je povinný platiť penále, prípadne pokutu podľa osobitných predpisov.2)“.
Táto vyhláška nadobúda účinnosť 1. februárom 1980
1) Smernice FMTIR č. 8 z 20.7.1979, registrované v čiastke 21 Zbierky zákonov
2) § 83 ods. 1 nariadenia vlády ČSSR č. 151/1975 Zb. o finančnom hospodárení štátnych hospodárskych a niektorých ďalších socialistických organizácií, prípadne záväzné smernice zväzov družstiev a Ústrednej rady družstiev upravujúce finančné hospodárenie v družstevných organizáciách, § 16 zákona 134/1970 Zb. o pravidlách štátneho rozpočtu československej federácie a o zásadách hospodárenia s rozpočtovými prostriedkami štátnych rozpočtov federácie a republík (rozpočtové pravidlá).